   ويلنگٽن (ويب ڊيسڪ) نيوزيلينڊ پاڪستان خلاف ٽي ٽوئنٽي سيريز لاءِ اسڪواڊ جو اعلان ڪري ڇڏيو، جنهن مان تجربي ڪار بيٽسمين روز ٽيلر کي ڊراپ ڪيو ويو آهي. چيلهه ۾ تڪليف سبب فاسٽ بالر لوڪي فرگيوسن به سيريز کان ٻاهر ٿي ويو آهي، جڏهن ته گهر ۾ ٻار جي پيدائش سبب موڪلن تي موجود ڪين وليمسن به پهرين ٽي ٽوئنٽي ميچ نه کيڏندو، ان سان گڏوگڏ فاسٽ بالر ٽرينٽ بولٽ ۽ ٽم سائوٿي به پهرين ٽي ٽوئنٽي ميچ لاءِ دستاب نه هوندا. پاڪستان خلاف پهرين ٽي ٽوئنٽي ميچ لاءِ اعلانيل ڪيوي اسڪواڊ ۾ مچل سينٽنر کي ڪپتان مقرر ڪيو ويو آهي، جڏهن ته ٻين رانديگرن ۾ ڊگ بريسويل، مارڪ چيپ مين، ڊيوڊ ڪونوي، جيڪب ڊفي، مارٽن گپٽل، اسڪاٽ ڪگليگن، جيمز نيشم، گلين فلپس، ٽم سيفرٽ، اش سوڌي ۽ بليئر ٽڪنر شامل آهن. پاڪستان خلاف ٻي ۽ ٽين ٽي ٽوئنٽي ميچ لاءِ اعلانيل نيوزيلينڊ جي اسڪواڊ ۾ ڪين وليمسن، ٽرينٽ بولٽ، ٽوڊ ايسٽل، ڊيون ڪونوي، مارٽن گپٽل، ڪائل جيميسن، اسڪاٽ ڪگليگن، ڊيرل مچل، جيمز نيشم، گلين فلپس، ٽم سيفرٽ، اش سوڌي ۽ ٽم سائوٿي شامل آهن.